Taalgebruik: nou of smal?Smal straatjie Foto: Ryan McGuire (Pixabay) Talle gebruikers van Afrikaans sukkel soms met die betekenisverskil tussen “nou” en “smal”. ‘n Nou rok, mou of pyp, waar dit gaan om ‘n ingeslote ruimte of iets wat wande het, maar in die geval van ‘n oppervlak: ‘n smal straat. Net so: Breed slaan op die oppervlak van byvoorbeeld ‘n straat, tafel, rivier of ‘n hoed se rand, en wyd op die ruimte wat ingeslote is of wande het: ‘n wye mou, romp, pyp, kloof of opening. Dus: nou x wyd en smal x breed Hierdie brokkie is gepubliseer in die boek: Skryf Afrikaans van A tot Z Uitgewer: Pharos Prys: R350-00* * Prys onderhewig aan verandering